טעות בכיוון

תקציר העלילה

ביערות המרוחקים של מערב וירג'יניה, האלי סמית וריץ' סטוקר מטפסי ההרים, מטפסים להם על צוק וכאשר ריץ' סיים ומתכונן לעזור להאלי, ריץ' נרצח על ידי תוקף מסתורי שזורק את גופתו מהצוק לעברה של האלי. במטרה לרצוח את האלי, התוקף המסתורי מושך את החבל כלפי מעלה ולכן היא מחליטה לקרוע אותו ומתחילה במנוסה לעבר מכוניתה כאשר בדרך היא נתקעת בגדר תיל שמסבכת אותה ולא מאפשרת לה להמשיך ולברוח. לאחר מכן התוקף המסתורי גורר את האלי מחוץ למסך ורוצח אותה.
כעבור שבועיים, כריס פלין, סטודנט לרפואה, נוסע דרך ההרים של מערב וירג'יניה, אך דליפת כימיקלים בדרכו מאלצת אותו לנקוט בדרך אחרת. הוא עוצר בתחנת דלק מוזנחת ופוגש את איש זקן שאינו מועיל לו למצוא דרך אחרת או טלפון אך כריס מוצא בתחנה מפה המציגה מסלול אחר לכיוון היעד שלו. כריס מחליט לקחת את הכביש, אבל בדרכו, הוא מתנגש בריינג' רובר שעצר באמצע הכביש. כריס מגלה שהג'יפ שייך לקבוצה של חברים לטיול: ג'סי ברלינגיים, קארלי וארוסה סקוט והזוג אוון ופרנסין. הצמיגים שלהם נוקבו מחוט תיל שהונח במכוון ולכן הם אינם יכולים להמשיך בדרך.
כריס יחד עם ג'סי, קארלי וסקוט הולכים לחפש עזרה בזמן שאוון ופרנסין נשארים כדי להשגיח על כלי הרכב. אוון עוזב את פרנסין לבד כשהוא הולך לכיוון רעש שמגיע מהיער. כשהוא לא חוזר פרנסין הולכת לחפש אותו ומוצאת את האוזניים הכרותות שלו על הרצפה. לפני שהיא יכולה להגיב דמות מסתורית מופיעה מאחוריה ומשספת את גרונה עם גדר תיל.
כריס, ג'סי, קארלי וסקוט מוצאים בקתה מבודדת בקרחת היער. הם נכנסים לשם כדי לבקש עזרה או להשתמש בטלפון. אבל במקום הם מוצאים איברים כרותים של בני אדם. לפני שהם מספיקים לברוח, הם שומעים את דיירי הבקתה חוזרים. לכן הם נאלצים להסתתר מתחת למיטה. הדיירים מתגלים כשלושה קניבלים מעוותים אשר הביאו איתם את גופתה של פרנסין.
הארבעה נמלטים בשקט מהבקתה כאשר הקניבלים נרדמים. עם זאת, אחד הקניבלים, "שיני מסור", מתעורר ומתריע לאחיו. הארבעה בורחים מהקניבלים ומגיעים לקרחת יער נוספת שם נמצאות מכוניות של קורבנות קודמים של הקניבלים. כריס מתכנן ליצור הסחת דעת ולגרום לקניבלים לרדוף אחריו בעוד ששלושת האחרים ילכו לכיוון המשאית שלהם. כשהם מפעילים את התוכנית, כריס נורה ברגלו אך חייו ניצלים על ידי סקוט שמחליף את כריס כהסחת דעת. כשכריס, ג'סי וקארלי פותחים את דלת המשאית הם מגלים את גופתו של אוון. השלושה מתחילים לנסוע במורד השביל כדי לאסוף את סקוט. אך לפני שסקוט מצליח להגיע, הקניבלים יורים עליו חיצים שהורגים אותו.
כריס, ג'סי וקארלי מגיעים למבוי סתום והם נאלצים להמשיך ברגל. כאשר יורד הערב, השלושה מוציאם מגדל פיקוח נטוש והם עולים לשם כדי להסתתר. שם ג'סי מטפלת בפציעות של כריס בעוד קארלי מוצאת מקלט רדיו ישן. החבורה קוראים לעזרה אך אין מענה. הרדיו מתחיל להגיב לקריאה, מתריע לקניבלים שהם בפנים. הקניבלים מעלים את המגדל באש. כדי לברוח השלושה קופצים מהחלון לכיוון העץ הסמוך. "שלוש אצבעות" תופס את קארלי ועורף לה את הראש. 
לאחר שהצליחו לברוח, כריס וג'סי מעבירים את הלילה במערה שמאחורי מפל. בבוקר שאחרי הם מוצאים דרך שמובילה מחוץ ליער אך לפני שהם מספיקים לצאת, הקניבלים זורקים את כריס מהמדרון וחוטפים את ג'סי חזרה לבקתה. כריס פוגש שוטר שבא בעקבות הקריאה שלהם. אך לפני שכריס מספיק לספר מה קורה, אחד הקניבלים יורה בשוטר חץ. כריס מסתתר מתחת מניידת בזמן שהקניבל נוסע חזרה לבקתה.
בבקתה, ג'סי כמעט נרצחת על ידי "עין אחת", כריס פורץ לבקתה עם הניידת. כריס משחרר את ג'סי והם נלחמים בקניבלים. כשהם חושבים שהם הרגו אותם, "שלוש אצבעות" ו"שיני מסור" מתגלים בחיים. כריס הורג אותם כשהוא יורה עם רובה ציד על מכלי דלק הסמוכים לבקתה אשר גורמים לפיצוץ שמחסל את הקניבלים.
כריס וג'סי נוהגים במשאית של הקניבלים, מגיעים לתחת הדלק מתחילת הסרט. כריס יוצא מהרכב ולוקח את המפה בזמן שהאיש הזקן (שבסרט הבא מתברר שהוא עובד עם הקניבלים) מסתתר בחנות. כאשר מתחילים הקרדיטים, הם נתקעים על ידי סצנה המראה את השריף חוקר את שרידי הבקתה. "שלוש אצבעות" ששרד את הפיצוץ מופיע מאחוריו והורג אותו. כשהקרדיטים ממשיכים, צחוקו המטורף נשמע ברקע.